जितेन्द्र विजयी
दसौं सहवीर स्मृति खुला लनटेनिसको पुरुष एकलतर्फ ललितपुरका खेलाडीद्वय सन्तोष खत्री, जितेन्द्र परियार, काठमाडौंका प्रणव खनाल र पोखराका प्रदीप खड्का विजयी हुँदै सेमिफाइनल पुगेका छन् ।
काठमाडौँ — दसौं सहवीर स्मृति खुला लनटेनिसको पुरुष एकलतर्फ ललितपुरका खेलाडीद्वय सन्तोष खत्री, जितेन्द्र परियार, काठमाडौंका प्रणव खनाल र पोखराका प्रदीप खड्का विजयी हुँदै सेमिफाइनल पुगेका छन् ।सन्तोषले पोखराका अनिल शाहीलाई ६–३, ६–० ले, जितेन्द्रले पुलिसका कमल भण्डारीलाई कठिन प्रतिस्पर्धामा १–६, ६–१, ७–५ ले र प्रणवले काठमाडौंका मानबहादुर कटुवाललाई ६–१, ६–१ ले हराएका थिए । बुटवलका विकास खड्का घाइते भई रिटायर्ड हर्ट हुँदा प्रदीपले सहज जित पाए । उनी ७–६ ले अगाडि थिए ।३५ वर्षमाथि भेट्रान एकलमा काठमाडौंका राजु श्रेष्ठ र रोहित सुनुवार फाइनल पुगे । ५५ वर्षमाथि मकवानपुरका कमल थापा र ललितपुरका कृष्णराज घले उपाधि भिडन्तमा पुगेका छन् ।एपीएफ र आर्मी विजयीसशस्त्र प्रहरी महानिरीक्षक पाँचौं राष्ट्रिय खुुला महिला भलिबलअन्तर्गत मंगलबार आयोजक एपीएफ र त्रिभुवन आर्मी क्लब विजयी भएका छन् । एपीएफले ढोरपाटन स्पोर्ट्स क्लबलाई २५–८, २५–५, २५–९ ले र आर्मीले जावलाखेल भलिबल प्रशिक्षण केन्द्रलाई २५–१०, २५–१८, २५–१५ ले सोझो सेटमा हराए ।